
Европейският парламент,
–	като взе предвид проекта на решение на Съвета (15958/2023),
–	като взе предвид проекта на споразумение за икономическо партньорство между Европейския съюз, от една страна, и Република Кения, член на Източноафриканската общност, от друга страна (13573/2023),
–	като взе предвид искането за одобрение, представено от Съвета в съответствие с член 207, параграф 4, първа алинея и член 218, параграф 6, втора алинея, буква а), точка v) от Договора за функционирането на Европейския съюз (C9‑0468/2023),
–	като взе предвид член 105, параграфи 1 и 4 и член 114, параграф 7 от своя Правилник за дейността,
–	като взе предвид становището на комисията по развитие, 
–	като взе предвид писмото на комисията по земеделие и развитие на селските райони,
–	като взе предвид препоръката на комисията по международна търговия (A9-0012/2024),
1.	дава своето одобрение за сключването на споразумението;
2.	възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите членки и на Република Кения.

